Norsk Gardsost

Norsk Gardsost er en landsdekkende ideell organisasjon for norske handverksysteri og gardsmeieri. Organisasjonen ble stiftet 8. mai 1997 på Sogn Jord- og Hagebruksskule etter initiativ fra Pascale Baudonnel, og oppstod som et grasrotinitiativ for å få utnytte mulighetene som lå i lokal foredling av melk fra gården. Den gang fantes det ingen regelverk spesielt tilpasset småskalaproduksjon, og upasteurisert ost var ikke tillatt.

Idag organiserer Norsk Gardsost de fleste som jobber med småskala melkeforedling i Norge, og arbeider for å bedre rammevilkårene for denne næringen. Organisasjonen skal ivareta og fremme medlemmenes felles interesser innenfor kvalitet og økonomi, samt representere medlemmene opp mot styresmaktene, andre organisasjoner og samfunnet forøvrig. Norsk Gardsost arbeider også med å synliggjøre hvordan håndverksmeieriene er viktige i verdiskapning og som tradisjonsbærere.

Norsk Gardsost arrangerer NM i Ost og Ostesymposium.

Norske ideelle organisasjoner
Etableringer i 1997